તાજેતરના સમયગાળામાં અને ખાસ કરીને પ્રથમ ક્વાર્ટરના કોર્પોરેટ રિઝલ્ટના પ્રારંભ પછી ભારતના બજારમાં આ ટ્રેન્ડમાં થોડો સુધારો થયો છે. ભારતના બજારની તેજીનો પાયો વિસ્તરી રહ્યો છે. નિફ્ટી50માં સામેલ છે તેવા શેરોમાં હકારાત્મક વલણ ધરાવતા શેરોની સંખ્યા વધીને 22 થઈ છે. અત્યાર સુધી નબળો દેખાવ કરી રહેલા મિડ-કેપ અને સ્મોલ-કેપ ઇન્ડેક્સમાં નીચા સ્તરથી 8થી 10 ટકા સુધારો થયો છે. આ પ્રારંભિક ફેરફારનું મહત્ત્વનું પરિબળ ચાલુ નાણાકીય વર્ષના પ્રથમ ક્વાર્ટરના કંપનીઓના રિઝલ્ટમાં હકારાત્મક સંકેત છે.